Diari Oficial de la Generalitat Valenciana


Sumari del DOGV 7773, del 03-05-2016 (2016/2621)

Informació pública dels projectes de convenis urbanístics de gestió i execució del planejament en l'àmbit de Parc Central.
--------------------------------------------------------------------------------------------------------------------------

### Dades del document

Número de DOGV
:   7773

Data del DOGV
:   03-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2621


Data del document
:   29-04-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública dels projectes de convenis urbanístics de gestió i execució del planejament en l'àmbit de Parc Central.  
 [2016/2621]  
Expedient: 3102-2016-08. Conveni entre l'Ajuntament de València, Valencia Parque Central Alta Velocidad 2003, SA, germans Navarro Navarro i germans Sanchis Navarro.  
Assumpte: informació pública.  
Mitjançant la Resolució SM-1446, d'11 d'abril de 2016, dictada pel vuité tinent d'alcalde, coordinador general de l'Àrea de Desenvolupament Urbà i Habitatge, delegat de Cicle Integral de l'Aigua, Gestió d'Obres d'Infraestructura, Manteniment d'Infraestructures i Planificació i Gestió Urbana, en virtut de la delegació conferida per la Resolució d'Alcaldia número 29, de 3 de juliol de 2015, s'ha disposat:  
  
Primer. Sotmetre a informació pública pel termini de 20 dies hàbils, a comptar des de l'endemà de la publicació en el Diari Oficial de la Comunitat Valenciana, als efectes de presentació d'al·legacions, els projectes de convenis urbanístics de gestió i execució del planejament que cal subscriure entre l'Ajuntament de València, Parque Central Alta Velocidad 2003, SA, i els següents propietaris de sòl:  
Francisco Navarro Navarro  
Vicente Manuel Navarro Navarro  
Manuela Sanchis Navarro  
Vicente Sanchis Navarro  
Antonio Sanchis Navarro  
Josefa Vicenta Sanchis Navarro  
En què es fixen els termes que regulen l'autorització expressa i irrevocable per a l'ocupació temporal dels terrenys propietat dels esmentats titulars, afectats per les obres d'urbanització de la delimitació d'una fase que correspon a les obres d'urbanització del Parc Central de València, zona Russafa, fins que s'aprove el projecte de reparcel·lació mitjançant el qual els terrenys passen a considerar-se domini públic de manera que es permeta la realització de totes les actuacions que siguen necessàries per a la realització de l'obra esmentada, el derrocament i la desinstal·lació, per motiu d'interés públic, de construccions i instal·lacions en desús i l'eliminació de totes les plantacions que hi haja als terrenys en l'actualitat i que siguen incompatibles amb l'actuació. Tot això en el marc dels treballs previs a la redacció del projecte de reparcel·lació, amb càrrec a aquest i sense detriment dels drets que corresponen a la propietat en el procés de programació de l'actuació integrada i reparcel·lació i en execució del pla de reforma interior àmbit A-4.1, Parc Central, aprovat definitivament per la Resolució de 6 de març de 2007, dictada pel conseller de Territori i Habitatge, publicada en el Butlletí Oficial de la Província de València (BOP) número 72, de 26 de març de 2007, la qual es complementa amb la Resolució del conseller de Territori i Habitatge, de 18 de juny de 2007, publicada en el BOP número 152, de 28 de juny de 2007.  
  
  
Segon. Publicar l'anunci de sotmetiment a informació pública dels esmentats projectes de conveni en el Diari Oficial de la Comunitat Valenciana, a fi que qualsevol persona física o jurídica puga examinar-los i formular-hi les al·legacions que més li convinguen. Els projectes de conveni es trobaran a disposició dels ciutadans en general per a examinar-los i consultar-los al Servei de Gestió Urbanística, ubicat al pati A, segona planta, de l'edifici siti al carrer d'Amadeu de Savoia, número 11 (la Tabaquera), de 09.00 a 14.00 hores; tot això de conformitat amb el que preveu l'article 173 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana, en relació amb l'article 86.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 15 d'abril de 2016.- El secretari: Manuel Latorre Hernández.